Mind hämmastab alati, kuidas inimesed reageerivad oma esimestele teenistuses saavutatud edusammudele. Jumal õnnistab neid, neil tekib uusi kontakte, nad õpivad uusi meetodeid ja tunnevad end motiveerituna. Üheksal juhul kümnest näib, et asjade liikuma hakates oleme oma annist nii sisse võetud, et  unustame Andja, samuti põhjuse, miks see and meile üldse anti. Oleme ju lihtsalt kanalid: mida rohkem meisse valatakse, seda rohkem peaks meist välja voolama.  Finantsiline kasv, töötajad, hooned, toetajad ja kõik muu, millega Jumal sind töö tehtud saamiseks varustab, tähendab vaid üht: kellele on palju antud, sellelt ka palju nõutakse. Nüüd tuleb sul nende uute vahenditega teha rohkem kui enne.